በኮሮና ቫይረስ ሞተዋል የተባሉት የ74 ዓመት አዛውንት አለመሞታቸው ተረጋገጠ፡፡
ለተፈጠረው ስህተት ሆስፒታሉ ይቅርታ ጠይቋል፡፡ባሕር ዳር፡ ሚያዝያ 18/2012 ዓ.ም (አብመድ) ድርጊቱ የተፈጸመው በደቡብ አሜሪካዊቷ ኢኳዶር በሚገኝ አንድ ሆስፒታል ነው፡፡ የ74 ዓመቷ አዛውንት በኮሮና ቫይረስ ታምመው በተኙበት መሞታቸው ተገልጾ ለቤተሰብ መርዶ ተላከ፡፡ መርዶም ብቻ አይለም በሀገሪቱ ልማድ መሠረት የሟች አስከሬን ተቃጥሎ አመድ ተሰጥቷቸው በጓሯቸው ቀብረዋል፡፡ ቤተሰቦችም እርማቸውን አውጥተው ለሳምንታት አዝነው መጽናናት ጀመሩ፡፡ከሦስት ሳምንታት በኋላ ግን ሞተዋል ተብለው ለወገኖቻቸው መርዶ የተነገረላቸው ወይዘሮ አልባ ሙሩሪ ከነበሩበት ጽኑ ሕሙማን ውስጥ ራሳቸውን ማወቅ ጀመሩና ነቁ፤ እናም ለሐኪሞች ‘‘እህቴን ጥሩልኝ’’ አሉ፡፡ ‘‘እህትሽ ማን ናት?’’ ሲባልም ማንነቷን ለሆስፒታሉ ሰዎች ተናገሩ፤ ለእህትም ጥሪ ቀረበ፡፡ እህትም ተጠርታ የእህቷን በሕይወት መኖር ሰማች፤ በጣም ተደሰተች፡፡ ለካስ የሌላ ሟች መረጃ ተቀይሮ ኖሯል ለቤተሰብ መርዶ የተነገረው፡፡ሆስፒታሉ ለተፈጠረው ስህተት ይቅርታ ጠይቋል፤ በስህተት የተሰጠው የሟች አመድ ግን የማን እንደሆነ እስካሁን አልተረጋገጠም፡፡ ‘‘ከመዋጥ ማላመጥ፣ ከመሮጥ ማዳመጥ’’ የሚለው የኢትዮጵያ ተረት ለዚህ ሆስፒታል ለመርዶ መሮጥ ገላጭ ሳይሆን አይቀርም፡፡ምንጭ፡- ቢቢሲበአብርሃም በዕውቀት